|  |
| --- |
|  |
| Klaipėdos miesto savivaldybės Akademinių reikalų tarybos 2021 m. sausio 20 d. protokolu TAR1-16 |
|  |
|  |

**KLAIPĖDOS MIESTO SAVIVALDYBĖS AKADEMINĖS REIKALŲ TARYBOS 2020 M. VEIKLOS ATASKAITA**

2020 metais vyko devyni Klaipėdos miesto akademinių reikalų tarybos (toliau - KMART) posėdžiai.

Per 2020 įvyko tarybos sudėties pokyčiai. Klaipėdos miesto savivaldybės tarybos 2020 m. spalio 29 d. sprendimu Nr. T2-264 „Dėl Klaipėdos miesto savivaldybės tarybos 2015 m. rugsėjo 24 d. sprendimo Nr. T2-263 „Dėl Klaipėdos miesto akademinių reikalų tarybos sudarymo ir jos nuostatų patvirtinimo“ pakeitimo“ buvo patvirtinta nauja Klaipėdos miesto akademinių reikalų tarybos sudėtis.

Akademinių reikalų tarybą sudaro 19 narių: po 1 Klaipėdoje veikiančių aukštųjų mokyklų atstovų (Aistė Motekaitienė, Doc. dr. Angelė Lileikienė, Gražina Markvaldienė, Rima Mickienė, Viktorija Palubinskienė, Doc. dr. Rita Vaičekauskaitė), 3 Savivaldybės tarybos nariai (Edmundas Kvederis, Viktor Senčila (pirmininkas), Arvydas Vaitkus), 3 Savivaldybės administracijos atstovai (Reda Švelniūtė, Ričardas Zulcas, Aistė Valadkienė), 1 aukštųjų mokyklų studentų atstovybių atstovas (Andželika Rimkuvienė), 1 Mokyklų direktorių tarybos atstovas (Vilija Prižgintienė), 1 Lietuvos jūrų krovos kompanijų asociacijos atstovas (Robertas Valantiejus), 1 Lietuvos pramoninkų konfederacijos atstovas (Renatas Petronis), 1 Klaipėdos apskrities darbdavių asociacijos atstovas (Jolanta Mileškienė), 1 profesinių mokyklų atstovas (Violeta Petrušienė) ir 1 viešosios įstaigos „Klaipėda ID“ atstovas (Alina Šoparė).

Pirmas posėdis įvyko 2020 m. sausio 29 d. KMART nariai pasikeitė nuomonėmis dėl akademinio gyvenimo aktualijų. Kadangi posėdyje nebuvo kvorumo, nuspręsta kitą posėdį organizuoti vasario 5 d., ir atidėti 2020 m. veiklos plano svarstymą.

Antras posėdis įvyko 2020 m. vasario 5 d. Posėdyje nebuvo kvorumo, tačiau buvo aptartas 2020 m. veiklos planas ir nuspręsta jį tvirtinti elektroniniame posėdyje. Buvo pasiūlytos 9 veiklos plano temos: aukštųjų mokyklų konsorciumo veiklos aptarimas, pristatyti Europos jaunimo sostinės 2021 m. projekto veiklos, diskusija dėl profesinio orientavimo verslo įmonėse, profesinis orientavimas Klaipėdos miesto bendrojo ugdymo ir profesinėse mokyklose, tyrimas dėl Klaipėdos miestui trūkstamų ir reikalingų profesijų, diskusija dėl medijų centro įkūrimo galimybių Mėmelio miesto koncepcijoje, aukštųjų,, bendrojo ugdymo mokyklų ir verslo įmonių bendradarbiavimas, stipendijų bei premijų apžvalga.

Trečias posėdis įvyko 2020 m. vasario 13 d. Posėdis buvo elektroniniu būdu, jame buvo patvirtintas 2020 m. veiklos kryptys. Buvo patvirtinta 13 veiklos krypčių;

Ketvirtas posėdis įvyko 2020 m. gegužės 13 d. Posėdyje vyko diskusija dėl korona viruso poveikio Klaipėdos švietimo įstaigų darbui, dėl mokslo metų užbaigimo organizavimo ir kt. problemų. Buvo patvirtintos studijų kryptys I-o kurso stipendijų konkursui. Išklausyta informacija dėl Klaipėdos aukštųjų mokyklų konsorciumo veiklos.

Penktas posėdis vyko 2020 m. birželio 23 d. Posėdis vyko elektroniniu būdu. Posėdyje buvo pakeistos prioritetinės studijų kryptys, I – o kurso stipendijų konkursui.

Šeštas posėdis vyko 2020 m. rugpjūčio 21 d. Posėdis vyko elektroniniu būdu. Posėdyje buvo nutarta pakeisti KMART nuostatų 10 punktą, įtraukiant VšĮ „Klaipėda ID“ atstovą.

Septintas posėdis vyko 2020 m. rugsėjo 16 d. Posėdyje buvo diskutuojamas klausimas dėl profesinio orientavimo verslo įmonėse. Buvo svarstoma dėl ryšių tarp mokslo ir verslo formavimo: MTEP veiklos aukštosiose mokyklose orientavimas į Klaipėdos miesto ir Vakarų Lietuvos regiono poreikių tenkinimą, išklausyta informacija apie Klaipėdos miesto savivaldybės premijų už miestui aktualius ir pritaikomuosius darbus, svarstytas klausimas dėl „Studijų regatos `21“ rengimo.

Aštuntas posėdis vyko 2020 m. gruodžio 9 d. Posėdyje buvo išklausyta informacija, kurią pateikė VšĮ „Klaipėda ID“ ir VšĮ „Investuok Lietuvoje“ atstovės apie informacinių technologijų ir inžinerines studijų kryptis ir buvo diskutuojama apie 2021 m. stipendijų studijų krypčių patvirtinimą.

Devintasis posėdis vyko 2020 m. gruodžio 16 d. Posėdis vyko elektroniniu būdu. Posėdžio metu buvo patvirtintos Klaipėdos miesto savivaldybės stipendijų gabiems ir talentingiems I kurso studentams 2021 m. prioritetinių studijų kryptys.

Klausimų aptarimo posėdžių metu eiga ir KMART priimti sprendimai Yra pateikti KMART protokoluose už 2020 metus. Su protokolais galima susipažinti https://www.klaipeda.lt/lt/taryba/komisijos-ir-tarybos/akademiniu-reikalu-taryba/2350

KMART pirmininkas Viktor Senčila

KMART sekretorius Agnė Kovalenkaitė